Sabinet | Die media, demokrasie en burgerlike deelname : &apos;n etiek van luister : geesteswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Die media, demokrasie en burgerlike deelname : &apos;n etiek van luister : geesteswetenskappe Navigate this Journal About Current issue Previous issues Submit a paper Contact the editor OA African Journal Archive ISSN :
Africa, Afrika, Democracy, Democratisation, Demokrasie, Demokratisering, Ethics of listening, Etiek van luister, Joernalistiek, Journalism, Media, New democracy, Nuwe demokrasie, South Africa and Suid-Afrika
Abstract HTML Metrics Related Content Abstract Suid-Afrika kan as &apos;n "nuwe demokrasie" beskou word wat in die 1990&apos;s tot stand gekom het na baie jare van kolonialisme en apartheid. Die ontstaan van die nuwe demokrasie het saamgeval met ingrypende veranderinge in ander dele van die wêreld. Hierdie beweging word soms die "Derde Golf van Demokrasie" genoem. As deel van hierdie demokratisering het die Suid-Afrikaanse media betekenisvolle veranderinge in eienaarskap en regulering ondergaan, en die media moes hulself heroriënteer ten opsigte van &apos;n nuwe demokratiese omgewing. Hierdie heroriëntering het gelei tot &apos;n voortgaande debat oor die mees geskikte normatiewe raamwerk vir die nuwe demokrasie binne &apos;n Afrika-konteks. Hoewel die etiese kodes waartoe die Suid-Afrikaanse media hulself in die demokratiese era verbind het, ooreenkomste toon met die kodes van die media in gevestigde demokrasieë in Noord-Amerika en Europa, is hierdie norme telkemale gekritiseer deur waarnemers wat wil sien dat die media &apos;n groter meewerkende rol speel om die nuwe demokratiese regering te ondersteun in sy pogings om ontwikkelingsdoelwitte te behaal, asook deur diegene wat daarop aandring dat die media "Afrika-waardes" moet navolg. Hierdie artikel sal &apos;n oorsig gee oor hierdie normatiewe spanning en debatte ten einde te illustreer hoe media-etiek in &apos;n nuwe demokrasie, en binne &apos;n nie-Westerse kulturele konteks, die onderwerp is van &apos;n onderhandeling tussen globale norme en plaaslike omstandighede. Nadat hierdie debatte en onderhandelinge geskets is, sal &apos;n alternatiewe raamwerk voorgestel word, naamlik &apos;n "etiek van luister", wat demokratiese deelname in die nuwe demokrasie kan ondersteun.